આ યોજના મુજબ અતિ ગરીબ વસ્તીમાંથી કન્યાઓની પસંદગી કરવામાં આવે છે. એમને પ્રાથમિક શાળાના શિક્ષણથી શરૂ કરીને કોલેજનું શિક્ષણ કે વ્યવસાયિક શિક્ષણ મળે અને ત્યાર બાદ એમને નોકરી મળે ત્યાં સુધી પ્રત્યેક કન્યાને monitor કરવામાં આવે છે. આવી ગરીબ તપકાની બાળાઓ અન્ય બાળાઓની જેમ પાંચ–છ કલાકની શાળામાં જઈ ન શકે, કારણ કે એમને ઘરની ઘણી બધી જવાબદારી સંભાળવાની હોય છે, દા.ત. જાહેર નળ ઉપરથી પાણી ભરી લાવવું, કપડાં ધોવા, વગેરે વગેરે. આના ઉકેલ તરીકે આ સંસ્થા દ્વારા ચલાવાતી શાળામાં રોજના શિક્ષણના કલાક ઘટાડી, વરસના શિક્ષણના દિવસો (વેકેશન વગેરે ટુંકાવીને) વધારવામાં આવે છે. પ્રત્યેક બાળાની પ્રગતિની થોડા થોડા સમયે નોંધ લેવામાં આવે છે.